cyanic-selkie/wikianc huggingface dataset:
Laura Sippola
Elämänvaiheet
Sippola lauloi ennen kuin oppi puhumaan ja aloitti pianonsoiton 3-vuotiaana. Hänellä on absoluuttinen sävelkorva. Opinnot pianonsoitossa hän aloitti 8-vuotiaana Lapuan musiikkiopistossa. Vuotta myöhemmin hän esitti Finlandia-talon televisioidussa konsertissa säveltämänsä kappaleen sisarensa, teatteriohjaajana nykyisin toimivan Miira Sippolan, kanssa. Opinnot jatkuivat myöhemmin Oulun konservatoriossa. Madetojan musiikkilukion vuosina ja tultuaan Sibelius-Akatemiaan Sippola sävelsi ja sanoitti yhtyeelleen Violintu. Hän valmistui musiikin maisteriksi Sibelius-Akatemiasta 2003. Sitä ennen hän opiskeli myös Bolognan G.B. Martini -konservatoriossa. Syksyllä 2017 Sippola valmistui Suomen ensimmäiseksi lauluntekijätohtoriksi Taideyliopiston Sibelius-Akatemiasta.
Hänen isosetänsä oli basisti, säveltäjä ja musiikkitoimittaja Heikki Annala.
Ura
Laura Sippola työskentelee esiintyvänä ja levyttävänä laulaja-lauluntekijänä. Sippola opettaa lauluntekemistä Taideyliopistossa ja Kriittisessä Korkeakoulussa. Sippolan &Tuki -yhtyeessä soittavat Tuure Koski, Peter Engberg, Kepa Kettunen sekä usein myös Joonatan Rautio.
Seiväshyppy
Seiväshyppy on yleisurheilulaji, jossa urheilija pyrkii pitkää taipuisaa seivästä apunaan käyttäen pääsemään kahden pystysuuntaisen telineen välissään vaakatasossa kannatteleman riman yli pudottamatta sitä. Seipään avulla urheilija suuntaa vauhdinotossa saadun liike-energian ylöspäin tehostamaan ponnistusta.
Laura Sippola
Ura
Sippolan esikoisalbumi Sahara ilmestyi syksyllä 2004.
Helmikuussa 2008 julkaistun neljän kappaleen Mieli-EP:n myötä hän alkoi levyttää Texicalli Recordsin Jupiter-levymerkille. Mieli sekä hänen järjestyksessään toinen pitkäsoittonsa Toinen lunastivat debyyttilevy Saharan nostattamat odotukset ja saivat kriitikot rinnastamaan hänet muun muassa Dave Lindholmiin ja Joni Mitchelliin. Toinen sijoittui ilmestyessään Rumban albumilistan sijalle yhdeksän.
Seiväshyppy
Historia
Jo antiikin kreikkalaisten, samoin kuin kelttien, tiedetään kilpailleen seiväshypyssä, lisäksi kautta aikojen seiväshypyn periaatetta on käytetty hyväksi luonnonesteiden, kuten purojen, ojien ja aitojen ylittämiseen. Myös esimerkiksi Englannin rämeisillä seuduilla kerrotaan joka talossa olleen oma hyppyseiväs, jottei jokien ja purojen ylityksessä tarvinnut aina kiertää pitkienkin matkojen päässä olleiden siltojen kautta.
Laura Sippola
Ura
Seuraavana vuonna ilmestyi uudenlaiseen suuntaan lähtenyt albumi Stadion. Se oli Radio Helsingin viikon 20 aamulevy. Albumilta julkaistu single Kesäyö oli Radio Suomen soittolistalla toistakymmentä viikkoa. Myöhemmin vuonna 2018 Kesäyön nuotti julkaistiin 24. Suuressa Toivelaulukirjassa.
Seiväshyppy
Historia
Nykyaikaisen seiväshypyn alkuna voitaneen pitää Johann Christoph Friedrich GutsMuthsin ja Frederich L. Jahnin 1850 vuoden tietämillä Saksassa kehittämiä kuntoiluharjoitteita. Seiväshypyn tekniikka sellaisena kuin se nykyään suurin piirtein tunnetaan kehitettiin Yhdysvalloissa 1800-luvun lopulla.
Seiväshypyn alkuperäisen, luonnollisen periaatteen mukainen pituussuuntainen hyppy ei koskaan saavuttanut suurta suosiota järjestäytyneissä urheilupiireissä, vaan tulosten mittaaminen korkeussuunnassa on aina ollut ainoa virallinen seiväshypyn kilpailumuoto.
Seiväshyppy on yksi nykyaikaisten olympialaisten yleisurheilun alkuperäisiä kilpailutapahtumia. Se on ollut lajivalikoimassa vuodesta Ateenasta 1896 lähtien. Naisten seiväs tuli kisaohjelmaan vuonna 2000. Yleisurheilun maailmanmestaruuskilpailuissa seiväshyppy on ollut ensimmäisistä MM-kilpailuista 1983 alkaen. Menestynein maa seiväshypyn arvokilpailuissa on ollut Yhdysvallat. Lisäksi seiväs on yksi miesten kymmenottelun lajeista.
Laura Sippola
Ura
Viidennellä levyllään Like Lullaby Sippola vaihtoi laulukielen englantiin.
Seiväshyppy
Hyppypaikka ja välineet
thumb|Kuoppalaatikko mittoineen ylhäältä ja sivulta. Seiväshypyn vauhdinottorata on vähintään 40 metriä pitkä, suositeltavasti 45 metriä. Vauhdinottoradan päässä juuri ennen patjaa oleva seiväskuoppalaatikko on yhden metrin pituinen ja viettää 0,20 metrin syvyyteen.
Laura Sippola
Ura
Kuudes albumi Intermezzo oli paluu suomenkieliseen lauluntekijämusiikkiin.
Seiväshyppy
Hyppypaikka ja välineet
Rima on levossa täysin suora, poikkileikkaukseltaan ympyränmuotoinen ja 30 millimetriä paksu, materiaaliltaan lasikuitua tai muuta sopivaa materiaalia, ei kuitenkaan metallia. Riman päässä on päätykappaleet, jotka pitävät sen telineillä. Kilpailija voi siirrättää telineitä valintansa mukaan niin, että rima on 0–80 senttimetriä seiväskuopan päätyseinän takana.
Laura Sippola
Ura
Sippolan säveltämää ja sanoittamaa musiikkia on julkaistu myös Nuoren seurakunnan veisukirjassa (41) sekä virsikirjan lisävihkossa (929). Sippola emännöi vuosina 2006–2007 Laulutupa-klubia Laura Sippola &Tuki -yhtyeen keulahahmona. 2006–2008 Sippola myös kokosi lauluntekijämusiikin konserttisarjoja Ateneum-saliin. Sippola oli Lapuan Spelit -festivaalin 2010 taiteellinen johtaja. Hän toimi Yle TV2 Obladii-musiikkiohjelman vakituisena kapteenina.
Seiväshyppy
Hyppypaikka ja välineet
Seiväs voi olla mitä tahansa materiaalia, ja se voi olla minkä pituinen tai paksuinen tahansa. Siinä saa käyttää myös tasapaksua teippausta. Lajin alkuaikoina seipäät olivat taipumattomia, ja ne valmistettiin puusta tai alumiinista. Alastulo tehtiin ruoholle, hiekalle tai sahanpurulle. Nykyisin seipäät valmistetaan taipuisasta lasikuidusta ja hiilikuidusta, ja hyppääjät laskeutuvat patjalle. Seipään muuttuminen helpommin pideltäväksi ja energiaa varastoivaksi nopeutti lajin tuloskehitystä 1960-luvulla.
Laura Sippola
Ura
Keväällä 2012 kantaesitettiin Sippolan säveltämä ja sanoittama kabaree Nolot vanhemmat.
Seiväshyppy
Hyppypaikka ja välineet
Hyppääjä saa käyttää käsineitä tai haluamaansa ainetta käsissään tai seipäänsä pinnassa.
Hyppysuoritus
Hyppääjä tarttuu seipääseen vauhdinottoradan päässä. Hän lähtee juoksuun vauhdinottorataa pitkin pidellen seipään päätä kahdella kädellä ilmassa kehonsa etupuolella. Etummaisen käden kämmen on alaspäin, takimmaisen kämmen eteenpäin.
Laura Sippola
Ura
Vuonna 2015 Sippolan kappale sai kolmannen sijan Uudet laulut -kilpailussa. Vuonna 2005 hän voitti Saimaan Sävel -sävellyskilpailun sekä 1990 ja 1993 tämmäyksen suomenmestaruuden Speleissä.
Sippola esiintyy Ipanapa 2 -lastenlevyllä sekä tulkitsee Syvissä vesissä -kokoelmalla Kauko Röyhkän kappaleen "Sinä olet tähti". Hän on säveltänyt ja sanoittanut musiikkia lauluyhtye Rajattomalle ja Club for Fivelle, Laura Malmivaaralle, Jonna Järnefeltille sekä Johanna Kurkelalle. Hän on myös soittanut pianoa Maritta Kuulan, Tuure Kilpeläisen, Sami Kukan ja John McGregorin kokoonpanoissa.
Seiväshyppy
Hyppysuoritus
Hyppääjä saavuttaa maksiminopeutensa vauhdinottoradan lopussa. Hän alkaa laskea seivästä kohti seiväskuoppaa yleensä kolmanneksi viimeisellä askeleellaan. Kun seiväs osuu kuoppaan, hyppääjä työntää seivästä etummaisella kädellään ja vetää alaspäin takimmaisella kädellään. Sen seurauksena seiväs taipuu kaarelle.
Hyppääjä nousee ilmaan, ja seiväs linkoaa hänet ylöspäin kohti rimaa. Hyppääjä roikkuu seipäässä käsillään, taivuttaa jalkansa ylös, sitten vetää käsillään ja oikaisee itsensä pää alaspäin seipään pään jatkoksi. Hän tekee puolikkaan kierroksen pituusakselinsa ympäri niin, että hänen vatsapuolensa on riman kohdalla alaspäin. Tässä vaiheessa seiväs on jo suoristunut ja hyppääjä saavuttanut maksimikorkeutensa. Hyppääjä taivuttaa selkänsä päästäkseen riman yli ja työntää itsensä irti seipäästä. Sen jälkeen hän laskeutuu patjalle.
Laura Sippola
Ura
Sippola on levyttänyt taiteilijanimellä A U R A L kaksi singleä: Vuonna 2019 ilmestyi Nocturne, joka on Perttu Hietasen ja Taisto Wesslinin sävellys Eino Leinon runoon. Vuonna 2021 julkaistiin single Tuuli, joka syntyi somepostauksen pohjalta. Kappale koostuu spoken word säkeistöistä ja kertokeestä, joka versioi Rachmaninovin Vokaliisia Op. 34 No. 14.
Seiväshyppy
Hyppysuoritus
thumb|center|600px|Hypyn vaiheet.
Laura Sippola
Ura
Sippola toimi kauden 2021–2022 Stadin Juhlaorkesterin kapellimestarina.
Tuki-yhtye
Yhtye esiintyi vuonna 2018 Ylen Timanttinen keikka -ohjelmassa.
Seiväshyppy
Kilpailusäännöt
Seiväshyppykilpailussa rimaa korotetaan kierros kierrokselta vähintään viisi senttimetriä kerrallaan. Jokaisella kilpailijalla on kolme yritystä jokaisesta korkeudesta. Kolmella peräkkäisellä pudotuksella putoaa kilpailusta. Kilpailija voi jättää korkeuksia väliin tai siirtää yrityksiään ylempiin korkeuksiin. Kilpailun voittaa se hyppääjä, joka jää jäljelle kun kaikki muut ovat pudonneet pois. Voittaja voi jatkaa hyppäämistä jos haluaa. Tasatilanteessa sijoitukset ratkaistaan hyppyjen ja pudotusten määrää vertailemalla, tai uusinnalla.
Hyppy hylätään, jos rima putoaa, jos hyppääjä estää riman putoamisen kädellään, tai jos hyppääjä vaihtaa käsiensä otejärjestystä seipäässä ponnistuksen jälkeen. Jos seiväs katkeaa, hyppääjä saa uuden yrityksen.
Maailmanennätykset
thumb|upright|[[Serhi Bubka on yksi historian menestyneimmistä seiväshyppääjistä.]] thumb|upright|[[Jelena Isinbajeva on historian menestyneimpiä naishyppääjiä.]] Vuoden 1998 jälkeen kansainvälisen yleisurheiluliiton säännöissä ei ole ollut erillistä ulkoratojen maailmanennätystä, vaan lajin maailmanennätys on paras ulko- tai sisäradoille tehty tulos.
Mikko Liukkonen
Mikko Liukkonen (s. ) on suomalainen jääkiekkoilija, joka pelasi hyökkääjänä Mestiksen KooKoossa. Pitkän mestisuran lisäksi hän on pelannut SM-liigassa yhdeksän ottelua JYP:issä vuosina 1997–1999, lainalla Tapparassa, sekä Sveitsin toiseksi korkeimmalla sarjatasolla HC Thurgaun joukkueessa vuosina 2002–2005.
Ogledalce
Ogledalce on pop-laulaja Jelena Karleuša’n ensimmäinen albumi. Se julkaistiin lokakuussa 1995.
Kyläbaari
Kyläbaari on Portion Boysin vuonna 2021 julkaistu kappale, jonka on sanoittaneet Raimo Paavola ja Janne Rintala sekä säveltäneet Mikael Forsby ja Janne Rintala. Kappale ylsi Suomen virallisella singlelistalla sijalle 15.
Risto E. J. Penttilä
thumb|Risto E. J. Penttilä [[Helsingin kirjamessut|Helsingin kirjamessuilla 2012.]] Risto Erkki Juhani Penttilä (s. 17. maaliskuuta 1959 Pori ) on suomalainen kansainvälisten asioiden kommentaattori ja Miltton Groupin tytäryhtiön Nordic West Officen toimitusjohtaja. Hän on koulutukseltaan filosofian tohtori Oxfordin yliopistosta.
Penttilä oli Elinkeinoelämän Valtuuskunnan EVAn johtaja vuodesta 2002 ja Keskuskauppakamarin toimitusjohtaja vuosina 2010–2017. Hän on nuorsuomalainen ja kokoomuslainen poliitikko, tutkija ja entinen SM-tason jalkapalloilija. Hän on toiminut kansanedustajana sekä joissain kansainvälisissä tehtävissä.
Penttilä oli vuonna 1994 yksi Nuorsuomalaisten puolueen perustajia ja pääsi kansanedustajaksi yhdeksi kaudeksi. 1999 eduskuntavaaleissa puolue ei saanut enää edustajia ja lopetettiin. Penttilä piti liki vuosikymmenen ajan taukoa päivänpolitiikasta, kunnes asettui ehdokkaaksi 2009 europarlamenttivaaleissa kokoomuksen ehdokkaana, sai 50 881 ääntä eikä päässyt EU-parlamenttiin. Hän kuitenkin pääsi varasijalle ja sai rannalle jääneistä ehdokkaista suurimman henkilökohtaisen äänimäärän.
Penttilän kirjoituksia on julkaistu useissa julkaisuissa kuten International Herald Tribune, Russia in Global Affairs, Foreign Policy, Helsingin Sanomat ja Dagens Industri. Hänen haastattelujaan on nähty muun muassa CNN, BBC World ja Al-Jazeera -kanavilla.
Koulutus
Penttilä suoritti kandidaatin tutkinnon Yalen yliopistossa (Bachelor of Arts 1984). Hän jatkoi opintojaan Oxfordin yliopistossa, josta hän valmistui filosofian maisteriksi 1986 ja tohtoriksi  1989.
Kokoomuksen eurovaaliehdokkaana
Penttilä oli kokoomuksen ehdokas vuoden 2009 eurovaaleissa. Penttilä kuvasi kampanjaansa blogissaan seuraavasti: "Euroopan unionin keskiössä ovat neljä vapautta. Nyt nämä vapaudet ovat uhattuna. Itse asiassa koko avoimen yhteiskunnan tulevaisuus on vaakalaudalla. Kysymys on siitä tuleeko Suomi ja Eurooppa ulos lamasta lannistettuna vai uudistuneena. Kysymys on siitä nitistetäänkö markkinatalous vai tehdään siitä parempi versio." Penttilä kertoi keskittyvänsä kolmeen aihealueeseen turvallisuuteen, talouteen ja terveyteen.
Vasemmistoliiton entinen puheenjohtaja Suvi-Anne Siimes ilmoitti kannattavansa Penttilää vaaleissa, mikä synnytti keskustelua Vasemmistoliiton keskuudessa.
Penttilä sai vaaleissa 50881 ääntä ja jäi varasijalle. Henkilökohtainen äänimäärä oli kymmenenneksi suurin. Penttilälle avautui parlamenttipaikka europarlamentaarikko Ville Itälän tultua valituksi Euroopan tilintarkastustuomioistuimen jäseneksi ja joutuessaan täten luopumaan parlamenttipaikastaan. Keskuskauppakamarin hallitus päätti kuitenkin, että se ei myönnä toimitusjohtaja Penttilälle virkavapautta europarlamentaarikon toimen hoitoa varten eikä Penttilä täten mennyt Euroopan parlamenttiin. Virallisesti Penttilän oli kuitenkin otettava paikka vastaan : hän tuli valituksi Euroopan parlamentin jäseneksi 1. maaliskuuta 2012 ja hänen eroanomuksensa hyväksyttiin samana päivänä. Lopulta Itälän ja Penttilän tilalle europarlamenttiin nousi 2. varasijalta Petri Sarvamaa.
Kokoomuksen eduskuntavaaliehdokkaana
Penttilä oli vuoden 2019 eduskuntavaaleissa kokoomuksen ehdokkaana Helsingin vaalipiiristä ja sai 3 489 ääntä. Äänimäärä ei riittänyt valintaan.
Asiantuntija ja tutkija
Hän toimi nuoruudessaan vierailevana tutkijana Ruotsin, Itävallan ja Suomen ulkopoliittisissa instituuteissa sekä konsulttina McKinsey & Companyn palveluksessa. Hän on myös ollut Maailman talousfoorumin ja Oxford Analytican palveluksessa.
Kovda Aktiebolag
Kovda Aktiebolag oli ruotsalainen Venäjän puolella Vienan Karjalassa ja Suomen puolella Kuusamossa 1900-luvun alussa toiminut puutavarayhtiö. Yhtiön takana oli aluksi englantilainen Strand Wood Company sekä sen alaisuudessa toiminut sundsvallilainen yhtiö Strand-Sörvik Ab. Yhtiö ja Strand-Sörvik Ab ajautuivat konkurssiin 1901 ja yhtiö järjestettiin uudelleen englantilaisten toimesta nimellä Murman Coast Company. Tämäkin joutui sitten talousvaikeuksiin ja yhtiön Koudassa omistama sahalaitos siirtyi 1904 sundsvallilaisten liikemiesten konsuli Henrik Åslundin ja Arendt Berggrenin omistukseen. Sahan toiminta saatiin samalla lopulta kannattavaksi. Kun Vienanmeren rannikon metsät vähenivät yhtiö alkoi keskittää tukkien hankintaa Suomen puolelle Kuusamon metsiin niin että 1910-luvulla jo kolme neljäsosaa tukeista ostettiin Suomen valtion Oulussa pitämistä huutokaupoista. Suomen puolelta tukkeja ostivat myös Koudassa sahalaitokset omistaneet Charles Stewart ja N. Rusanoff ja poika. Kaikki kolme yhtiötä hankkivat tukkinsa Suomen puolelta Oulankajoen ja Ala-Kitkan alueelta josta ne saattoi uittaa itään Venäjän puolelle.
Risto E. J. Penttilä
Kirjailija
Keväällä 2006 Penttilä julkaisi kirjan Historian roolipeli. Aiemmin Penttilä on julkaissut kirjan G8-maista (The Role of the G8 in International Peace and Security, Oxford University Press 2003), katsauksen Suomen ulkosuhteisiin yhdessä mm. Olli Rehnin ja Timo Pesosen kanssa, Suomen puolustuspolitiikkaa käsittelevän kirjan sekä poliittisen manifestin yhdessä Jaakko Tapanisen ja Janne Jutilan kanssa.
Kovda Aktiebolag
Kovda Aktiebolag osti hakkuuoikeuksia Suomen puolelta Kuusamon metsistä ja uitti puut Venäjän puolelle itään virtaavia vesistöjä pitkin ensin Pääjärvelle ja sitten Koutajokea pitkin Vienanmeren rannikolle. Uittoa varten yhtiö rakensi uittorännit Kiutakönkäälle ja Auttijoenkoskeen. Suomen itsenäistymisen ja Venäjän rajan sulkeutumisen jälkeen 1918 yhtiön tukit ruuhkautuivat Kuusamon Tavajokeen vuosikausiksi. Kesällä 1920 yhtiö yritti vielä uittaa 32 000 tukin sumaa itään mutta kun yhtiö ei ollut hankkinut Suomesta uittolupaa eikä maksanut tullimaksuja Suomen valtio takavarikoi uittamatta jääneet 27 000 tukkia ja haastoi yhtiön paikallisen edustajan oikeuteen. Takavarikoidut tukit oli tarkoitus myydä huutokaupalla mutta sammaloitunut tukkisuma on edelleen rajavyöhykkeellä Venäjän puolella sijaitsevassa Tavajoessa.
Yhtiöllä oli Vienanmeren rannalla Koudassa 1900-luvun alussa rakennettu kuusiraaminen sahalaitos jonka vuosituotanto oli 9 000 standarttia ja työväkeä oli 250 henkilöä. Koudan satamasta vietiin ulkomaille sahatavaraa ja tuotiin muun muassa kivihiiltä. Venäjän vallankumouksen puhjettua Koudassa toimineiden sahojen toiminta tyrehtyi raaka-aine- ja rahoitusongelmiin sekä lakkoihin ja levottomuuksiin. Kovda Aktiebolagin entinen saha oli 1920-luvulla kuitenkin edelleen toiminnassa Koudan saha n:o 45:n nimellä, nyt metsätrusti Saverrolesin, myöhemmin Karellesin omistamana. Nykyisin Koudassa ei ole enää ollut sahateollisuutta vuosikymmeniin.
Risto E. J. Penttilä
Kirjailija
Hän on kirjoittanut useita teoksia suomeksi ja englanniksi. Lisäksi hän kirjoittaa kolumneja Financial Timesiin, International Herald Tribuneen sekä Taloussanomiin.
Yksityiselämä
Penttilä syntyi Porissa, mutta hänen juurensa ovat Pohjanmaalla ja hän kiertänyt nuoruudessaan ympäri Suomea. Hänen äitinsä Anneli "Luumu" Penttilä oli ilma-akrobaatti Pilvien huimapäät -nimisessä lentävässä sirkuksessa. Isä oli taistelulentäjä. Penttilä on naimisissa toimitusjohtaja Eva Reenpään kanssa, ja heillä on kaksi tytärtä.
Penttilä on voittanut Suomen Cupin jalkapallossa Lahden Reippaassa. Hänet on valittu All Ivy League joukkueeseen jalkapallossa, ja hän on ollut Oxfordin yliopiston jääkiekkojoukkueen kapteeni. Hän on osallistunut myös Jukolan viestiin.
Tulikauluspiispa
Tulikauluspiispa (Euplectes hordeaceus) on kutojien heimoon kuuluva varpuslintu.
Levinneisyys
Tulikauluspiispaa tavataan laajalla alueella Afrikan länsi-, keski- ja itäosissa. Lajin ei uskota olevan vaarassa, ja se on luokiteltu elinvoimaiseksi.
Tel Megiddo
thumb|230px|Tel Megiddo ilmakuvassa. Tel Megiddo on kukkula Israelissa nykyisen Megiddon lähellä. Paikka on tunnettu teologisista, historiallisista ja maantieteellisistä syistä.
Tel Megiddo sijaitsee hedelmällisen Jisreelin tasangon laidalla, ja se oli 3000-luvulta eaa. 600-luvulle eaa. Kanaaninmaan voimakkaimpia kaupunkeja. Megiddo hallitsi Via Marista, joka oli merkittävin tie Egyptistä, Syyriaan, Anatoliaan ja Mesopotamiaan. Monia suuria taisteluita on käyty aivan kaupungin läheisyydessä ja Raamatun mukaan se liittyy viimeiseen Harmageddonin taisteluun.
Tel Megiddo muodostaa kahden muun tellin eli rauniokummun, Tel Hazorin ja Tel Be'er Shevan, kanssa Unescon maailmanperintöluettelon kohteen. Lisäksi Tel Megiddo muodostaa kansallispuiston.
Sijainti ja maantiede
Tel Megiddo sijaitsee noin 29 kilometriä Haifasta kaakkoon Jisreelin tasangon laidalla. Kukkulan lähellä on sola, joka oli merkittävin kulkureitti Karmelvuoren läpi Jisreelin tasangolle. Sitä pitkin kulki muinainen kauppareitti, Via Maris Egyptistä Mesopotamiaan. Toinen Megiddon läheltä kulkenut tie oli luode–kaakko-suuntainen kauppareitti foinikialaisista kaupungeista Jerusalemiin.
Nykyään kukkulan kaakkoispuolella on Megiddon kibbutz, ja vanhaa Via Marisin kauppareittiä seuraa nykyään moderni valtatie. Kukkulan päällä sijaitseva arkeologinen kaivausalue on noin kuuden hehtaarin laajuinen.
Historia
thumb|180px|[[Thutmosis III:n steela, jossa kuvataan mm. hänelle voittoisaa Megiddon taistelua. Steelaa säilytetään nykyään Bostonin Museum of Fine Artsissa.]] Megiddo oli asuttu jo todennäköisesti kalkoliittisellä kaudella. Se nousi merkittävään asemaan jo 3000-luvulla eaa. Megiddo oli huomattava kaupunki Kanaaninmaassa muutaman vuosituhannen ajan. Yhdessä muun Kanaanin kanssa Megiddo kuului Egyptiin 1400-luvulla eaa. Uuden valtakunnan faarao Thutmosis III:n aikana. Thutmosis kukisti kaananilaiset kapinat Megiddon edustalla käydyssä taistelussa. Taistelun piiritysvaihe kesti seitsemän kuukautta, ja se on ensimmäisiä suuria taisteluita, joista on olemassa selostusta. Megiddo oli muutaman vuosisadan ajan Egyptin alaisuudessa, ja kaupunki oli merkittävä hallintokeskus ja tukikohta pohjoiseen johtavan tien varrella. Megiddo mainitaan useasti egyptiläisissä kirjoituksissa 1400-luvulta 1200-luvulle eaa. Lisäksi tuolta ajalta on löytynyt Megiddon kuninkaan Biridiyan kirjeitä Egyptin kuninkaille.
Klaus Hedman
Klaus Hedman (s. 1953 Helsinki) on Helsingin yliopiston kansainvälisesti palkittu virologian professori. Hänet valittiin 1992 Euroopan parhaaksi nuoreksi kliiniseksi virologiksi.
Tel Megiddo
Historia
thumb|180px|left|[[Tell-el Amarna|Amarnasta löydetty kirje Megiddon kuninkaalta Biridiyalta Egyptin kuninkaalle]] Kaivauksista on löytynyt mm. kaiverrettuja norsunluuesineitä todisteina Megiddon vauraudesta, mikä kuitenkin tuli väliaikaisesti päätökseensä 1100-luvulla eaa., jolloin merikansa tuhosi sen. Israelin kuningas Daavid valloitti Megiddon seuraavaksi ja teki kaupungista paikallisen keskuksen. Salomon aikana 900-luvulla eaa. kaupunki nousi jälleen uuteen vaurauden aikaan kuninkaallisena kaupunkina ja valtakunnan pohjoisosien hallintokeskuksena. Egyptiläiset valloittivat Megiddon kuitenkin uudelleen 925 eaa. Faarao Shoshenk I tuhosikin kaupungin. Omri tai Ahab rakennutti Megiddon uudelleen 800-luvun eaa. puolivälissä. Israelin kuningaskunnan keskeisimpiä kaupunkeja Megiddo oli 800- ja 700-luvuilla eaa., jolloin kaupunki oli myös kukoistuksensa huipulla. Ahabin aikana kaupunkiin rakennettiin mm. uusi 3,5 metriä paksu kaupunginmuuri ja suuret tallit, joita pidettiin aiemmin Salomon aikaisina. Talleissa on todennäköisesti voitu majoittaa noin 450 hevosta. Merkittävä rakennusurakka oli myös vedenottojärjestelmän rakentaminen. Tunnelijärjestelmän ansiosta päästiin jatkossa kukkulan juurella sijainneille lähteille ilman, että vihollinen olisi voinut tätä havaita.
Klaus Hedman
Hedman tunnetaan IgG-aviditeettimittauksen tuomisesta infektiotautidiagnostiikkaan. Hän kehitti menetelmän 1980-luvun lopulla immunologi Ilkka Seppälän kanssa, ja se tarkentaa tietoa tartuntahetkestä ja parantaa tautidiagnoosin luotettavuutta.
Tel Megiddo
Historia
Megiddo säilyi kuninkaallisena hallintokaupunkina ainakin Jerobeam II:n ajalle asti 700-luvulle eaa. . Assyria valloitti kuningas Tiglatpileser III:n johdolla osan Israelin kuningaskunnasta vuonna 732 eaa. Tämän jälkeen Tel Megiddo toimi vuosia assyrialaisen provinssin pääkaupunkina. Noin vuonna 609 eaa. faarao Nekho II:n joukot kohtasivat Juudan kuningas Josian johtaman armeijan Megiddon taistelussa, jossa Josia sai surmansa. Josia yritti pysäyttää egyptiläisten ja hiipuvan Assyrian valtakunnan liiton voimistuvaa Babyloniaa vastaan. Tämän jälkeen alue joutui jälleen egyptiläisten alaisuuteen ja edelleen babylonialaisille ja persialaisille. Tel Megiddo hylättiin lopullisesti varhain 300-luvulla eaa.
Modernillakin ajalla Tel Megiddon läheisyydessä on käyty isoja taisteluja. Ensimmäisessä maailmansodassa brittiläisen sotamarsalkka Edmund Allenbyn johtamat joukot kukistivat Megiddon taistelussa turkkilais-saksalaiset joukot, jotka olivat Osmanien valtakunnan viimeisiä jäänteitä. Tel Megiddo valittiin myös uskonnollisen merkityksensä takia paikaksi historialliselle kohtaamiselle, jossa Paavali VI tapasi Israelin presidentin Zalman Shazarin ja pääministerin Levi Eshkolin ollen ensimmäinen paavi Pyhällä maalla.
Kaivaushistoria
Ensimmäiset arkeologiset kaivaukset Tel Megiddossa suoritettiin 1903–1905 Gottlieb Schumacherin johdolla. Schumacher keskittyi kaivamaan syvää ojaa, joka ulottuisi kukkulan läpi pohjoisesta etelään. Eräässä kaivannon osassa hän ylettyi peruskallioon asti. Suurin osa Schumacherin löydöistä vietiin Berliinin arkeologiseen museoon. Vuonna 1925 Chicagon yliopiston tutkijat aloittivat laajamittaiset kaivaukset, joita jatkettiin toisen maailmansodan alkuun vuoteen 1939 asti. Näissä kaivauksissa käytiin läpi koko kaupungin historia kerrostumittain. Tarkoituksena oli kaivaa koko tellin alueella, mutta vain pieni osa kerrostumista saatiin kaivettua. Megiddon itäisessä osassa on suurehko alue, jossa Chicagon yliopiston arkeologit pääsivät peruskallioon.
Klaus Hedman
Hedman on urallaan saanut myös muita kotimaisia ja kansainvälisiä palkintoja.
Tel Megiddo
Kaivaushistoria
Yigael Yadin teki muutamia kaivauksia 1960- ja 1970-luvulla Jerusalemin heprealaisen yliopiston alaisuudessa. Hän mm. kaivoi esille Palatsi 6000 -rakennuksen, joka lienee kuningas Salomon aikainen. Kaivaukset Tel Megiddossa ovat luoneet pohjan raamatulliselle arkeologialle. Vuodesta 1994 lähtien Tel Avivin yliopiston tutkijat ovat tehneet kaivauksia vuorovuosina. Tuoreimpien tutkimusten tavoitteena on täsmentää stratigrafisia aika-ajoituksia.
Megiddo Raamatussa
thumb|230px|Näkymä Tel Megiddolta [[Jisreelin tasanko|Jisreelin tasangolle, jossa on käyty useita taisteluita, ja johon Johanneksen ilmestyksen mukaan Saatana kokoaa joukkonsa viimeistä taistelua varten]] Megiddo mainitaan Raamatussa yhteensä 12 kertaa, joista yksi maininta on Uudessa ja loput Vanhassa testamentissa. Ensimmäisen kerran Megiddo tulee esille Joosuan kirjassa, jossa se mainitaan muutamia kertoja. Ensin sen kerrotaan olleen yksi niistä kaupungeista, jotka Israelin kuningas Joosua valloitti, ja myöhemmin sen sanotaan olevan Manassen heimon asuinpaikkana. Tuomarien kirjassa Debora ja Barak löivät kanaanilaisten armeijan "Megiddon vesillä".
Ensimmäisessä kuninkaiden kirjassa Megiddo mainitaan Salomon maaherran Baanan hallintoalueeseen kuuluvana ja yhtenä rakennuskohteena, johon työverosta saatuja rahoja käytettiin. Toisessa kuninkaiden kirjassa ja Toisessa aikakirjassa kerrotaan faarao Nekho II:n sotaretkestä, jossa Juudan kuningas Josia sai surmansa. Toisessa aikakirjassa on pidempi selonteko taistelusta. Josia haavoittui taistelussa egyptiläisistä ampujista ja pyysi palvelijoitaan, että hänet vietäisiin pois. Josia siirrettiin Jerusalemiin, jonne hän kuoli ja haudattiin isiensä hautaan.
Kaupungin jäänteet
thumb|230px|Tel Megiddoon johtava kaupunginportti Tel Megiddo on yksi Israelin suurimmista kaupunkikukkuloista ja arkeologiselta kannalta erittäin merkittävä. Se on mielenkiintoinen tutkimuskohde raamatullisen ajan kulttuurista ja historiasta. Yli 5 000 vuoden aikana paikalle rakennettiin useita kaupunkeja. Paikalta on kaivettu rakennelmia 27 kerroksesta.
Tel Megiddoon kuljetaan nykyään myöhäispronssikautisen portin läpi. Yhteensä kaupungilla on ollut viisi porttia, jotka on rakennettu edellisen päälle tai viereen. Portin lähellä on keski- ja myöhäispronssikautisten palatsien jäänteet, jotka on kaivettu esille lähes kokonaan.
Portin itäpuolella on hyvin säilynyt suuri hallintorakennus myöhäispronssikaudelta ja rautakautiset (ns. rautakausi II:lta) hevostallit sekä Salomon palatsi. Tallit on laaja kompleksi, josta on säilynyt vain muutama osasto. Jokainen osasto on jaettu kolmeen osaan, joista keskimmäinen on luultavasti ollut avoin työskentelytila ja reunimmaiset pilttuita. Palatsista on jäljellä perustukset ja koillinen asuinsiipi.
thumb|left|180px|Juottokaukalo Megiddon talleilta Tellin koilliskulmassa on rautakausi II:sen ajalta jäännökset kaupunginmuurista, jotka assyrikuningas Tiglatpileser III tuhosi valloittaessaan kaupungin. Aivan alueen itäisellä reunalla on kaksi tähystyspaikkaa, joista pohjoisemmalta näkee pyhän alueen, josta on kaivettu viisi temppeliä. Tämän alueen etelälaidalla on 15 metriä syvä arkeologinen leikkaus, josta pystyy näkemään koko Tel Megiddon stratigrafisen profiilin. Tästä on muodostunut myös Megiddon maamerkki, ja leikkaus on ainutlaatuinen koko Levantissa. Myös kukkulan keskiosassa on iso kaivaus. Schumacherin tekemä pitkä ja kapea oja on paljastanut useita rakennuksia, kuten palatseja.
Kaakkois- ja lounaisosassa aluetta on assyrialaisia ja persialaisia asuintaloja, jotka on järjestetty suorakulmaisen pohjapiirustuksen mukaan. Lähellä tellin kaakkoisreunaa on Palatsi 338, jota on ainakin osittain käytetty uskonnollisiin menoihin, sillä yhdestä palatsin huoneesta on löydetty useita kulttiesineitä.
Ajoitus
Israelilainen arkeologi Yigael Yadin sijoitti Tel Megiddon kerrostumat Va ja IVb kuningas Salomon ajalle yhdistetyn kuningaskunnan ajalle ja kerrostuman IVa Israelin ensimmäiseen kulta-aikaan Omrin kuningashuoneen ajalle.
Uusimmat tutkimukset ehdottavat, että vuosien 1000–800 eaa. välisiä kerrostumia tulisi siirtää 50–100 vuotta myöhempään ajankohtaan. Tätä tukevat kaksi erillistä havaintoja. Kaivauksissa Tel Jezreelissä löydettiin ruukkuja, jotka voitiin varmuudella ajoittaa Omrin kuningashuoneen aikaan. Tel Megiddossa on löytynyt samanlaisia esineitä kerrostumista Va ja IVb, jotka on aiemmin sijoitettu Salomon hallintokaudelle. Lisäksi Samariasta löydetyssä palatsissa, joka on 800-luvulta eaa., on käytetty samaa tyyliä ja siinä on samoja muurareitten merkkejä kuin Tel Megiddon palatsissa, jota on aiemmin pidetty Salomon rakennuttamana 900-luvulta eaa. Todennäköisesti palatseissa on käytetty samaa muurariryhmää, ja myös Megiddon palatsi on myös Omrin kuningashuoneen kaudelta.
Läheisiä arkeologisia kohteita
Tel Megiddon läheisyydessä on monia muitakin arkeologisesti kiinnostavia kohteita. Tellin eteläpuolella ovat juutalaisen kylän, roomalaisen legioonan leirin ja bysanttilaisen kaupungin jäänteet. Roomalainen leiri on tunnistettu kuudennelle legioonalle, ja alueella oli aktiivisuutta ensimmäiseltä vuosisadalta 300-luvulle. Maximianopoliksen roomalais-bysanttilainen kaupunki perustettiin 300-luvun alussa, ja se tuhoutui arabivalloituksen yhteydessä 600-luvulla eaa. Aivan kukkulan itäpuolelta on löydetty todisteita asutuksesta 50 hehtaarin alueelta. Yhdessä kukkulan kanssa Megiddo oli varhaispronssikaudella koko Levantin suurin kaupunki.
Tel Megiddon lähellä sijaitsevan nykyaikaisen vankilan alta on löytynyt 2000-luvun kaivauksissa varhaisen kristillisen kirkon jäänteet. Lattiamosaiikit on koristeltu geometrisin kuvioin ja iktys-kuvalla. Lisäksi lattiassa on kolme kaiverrusta, joissa muistetaan Rooman armeijan upseeria, joka osallistui mosaiikin valmistumiseen, neljää naista ja viidettä naista, joka lahjoitti alttarin. Löydössä on merkittävää se, että kirkko on 200-luvulta, jolloin kristinuskoa ei ollut vielä hyväksytty Rooman valtakunnan uskonnoksi. Silti roomalainen upseeri on ollut mukana kirkon rakennustöissä.
Suojelu
Tel Megiddo on suojeltu Israelin lain alaisuudessa, sillä alue kuuluu Tel Megiddon kansallispuistoon, joka perustettiin 27. tammikuuta 1966. Se on laajuudeltaan 18,6 hehtaaria. Tel Megiddon kansallispuisto oli perustusaikanaan yksi Israelin ensimmäisiä.
Suurimmat konservointityöt ovat olleet tähän mennessä rautakautisen portin vahvistaminen, siilon yläosan restaurointi ja vesijärjestelmän seinien vahvistaminen. Vuonna 2003 alueella tehtiin laajamittainen tutkimus suojelua varten. Tutkimuksessa listattiin suurimmat kohteet, jotka tarvitsivat huolenpitoa. Ongelmakohteita olivat viemäriverkon riittävyys tulvatilanteissa, maan vakaus (etenkin stratigrafisissa tutkimusalueilla ja rinteessä), muurien vakaus (etenkin kahden ensimmäisen ryhmän kaivamat), kasvillisuuden aiheuttamat ongelmat, eläimet (etenkin jyrsijöiden tekemät kolot) ja vierailijoiden mahdollisesti harjoittama vandalismi.
Matkailu
thumb|230px|Malli Megiddon alueesta Tel Megiddo on erittäin suosittu matkailukohde. Vuosittain alueella käy keskimäärin noin 170 000 ihmistä. Vierailijoiden määrä on kuitenkin 2000-luvulla laskenut merkittävästi Israelin epävakaan turvallisuustilanteen takia. Vuonna 2001 kävijöitä oli 59 000 ja seuraavana vuonna vain 24 000. Suurin osa turisteista on hartaita kristittyjä, jotka tulevat Megiddoon sen uskonnollisen merkityksen takia. Israelilaisia kävijöistä on noin 20 %, ja niistä suurin osa on koululaisia tai loma-aikana perheitä.
Turistit saapuvat Tel Megiddoon Chicagon yliopiston arkeologien kivirakennuksista, joita he käyttivät 1900-luvun alun kaivauksissaan. Rakennuksissa on nykyään kansallispuiston sisäänkäynti ja lipunmyynti. Lisäksi rakennuksissa on sali, jossa esitetään 10 minuuttia kestävää videota alueen historiasta, ja näyttelysali, jossa on alueesta tehty interaktiivinen malli, valokuvia, iso Lähi-idän kartta sekä kirjoitustauluja Tel Megiddon historista.
Matkailijoille on Tel Megiddossa tarjolla myös ravintola, jalokivikauppa ja matkamuistomyymälä. Yöpymismahdollisuutta ei kuitenkaan ole, mutta läheisten Megiddon ja Ramat HaShofetin kibbutzien kanssa Israel Nature and Parks Authority on sopinut maalaismaisen majoituksen mahdollisuudesta. Kibbutzit saavat vastineeksi 25 % lipputuloista.
Jenkki
thumb|Xylitol Jenkin logo Jenkki-purukumi on Hellaksen vuonna 1951 markkinoille tuoma purukumi, joka valmistetaan nykyään pääosin Hollannissa. Xylitol Jenkki on Suomen suosituin purukumi, ja jos kaikkien Jenkki-tuotteiden myynti lasketaan yhteen, on Jenkki myös Suomen myydyin makeismerkki. Se on maailman ensimmäinen ksylitolilla maustettu purukumi.
1950-luku
Jenkki oli ensimmäinen purukumi, josta tuli Suomessa kaupallinen menestys. 1950-luvulla, jolloin amerikkalainen pop-kulttuuri rantautui nuorison keskuuteen, hetki oli otollinen trendituotteelle, kuten purukumille. Jenkki tuli markkinoille vuonna 1951 eli vuotta aikaisemmin kuin Coca-Cola saapui Suomeen. Jenkin kehitti Huhtamäki Oy Hellas, nykyinen Cloetta (ent. Leaf). Se sai nimensä yhdysvaltalaissotilaista, jotka olivat tehneet purukumin tunnetuksi Euroopassa toisen maailmansodan aikana. Mainosten tunnuslauseena oli "Jenkki-purukumi venyy ja paukkuu".
Yksi 1950-luvun Jenkki-menestyksistä oli musta, lakritsinmakuinen Neekeri Jenkki -pallopurkka, joka nousi hetkessä Suomen myydyimmäksi purukumiksi. Jenkkiä myytiin monessa muodossa levypurkkana, palapurkkana, pallopurkkana jne.
1960-luku
Vuonna 1962 esiteltiin viiden palan Jenkki, Pitkä Jenkki. 1960-luvulla nähtiin myös rypälesokerilla makeutettu Jenkki, C-vitaminoitu Senior Jenkki ja tupakoitsijoille tarkoitettu Smoke Jenkki. Jenkki Dentin sanottiin pitävän hampaat valkoisina ja Klorofylli Jenkin raikastavan hengityksen.
Jenkki tuli tunnetuksi keräilysarjoistaan, kuten Buffalo Bill Jenkki, Moottori Jenkki ja Jalkapallo Jenkki. Keräilykirjoihin liimattavia kuvakortteja vaihdeltiin ahkerasti. Aiheina niissä oli filmi- ja poptähtiä, urheilijoita, Disney-hahmoja, sarjakuvahahmoja, eläimiä, Spede Pasanen ja niin edelleen. Esimerkiksi vuonna 1964 ilmestyi satelliittikeräilysarja. Jenkin keräilysarjat olivat suosittuja useiden vuosikymmenten ajan, ja viimeisin niistä julkaistiin vuonna 1993.
1970-luku
Televisiossa esitettiin myös niin kutsuttuja "purkkaralleja", joita esittivät muun muassa Irwin Goodman, Maarit Hurmerinta ja Teddy & The Tigers. Jenkin televisiomainoksia on vuosien varrella kuvattu ympäri maailmaa, esimerkiksi Yhdysvalloissa, Intiassa ja Australiassa.
Maailman ensimmäinen ksylitolilla makeutettu purukumi oli Xylitol-Jenkki, joka tuli markkinoille vuonna 1975. Xylitol-Jenkki kehitettiin alun perin Turun yliopiston hammaslääketieteen laitoksen ksylitolitutkimusta varten 1970-luvun alussa. Purukumiin saatiin ksylitolia Suomen Sokerin kehittämällä teollisella prosessilla, joka teki aiemmin kalliin ksylitolin valmistuksen edullisemmaksi. Jenkki oli jo aiemminkin tunnettu tuote, mutta vasta ksylitolin myötä siitä tuli kaikille sopiva nautintoaine. Xylitol-Jenkki muutti mielikuvat purukumeista: Se ei enää ollutkaan vain nuorison pahe vaan sosiaalisesti hyväksytty terveystuote, ja happohyökkäykset ja niiden estäminen tulivat käsitteinä tutuksi.
”Pure Jenkki” -slogan lanseerattiin vuonna 1979.
1980-luku
1980-luvulla Xylitol-Jenkin printti- ja tv-mainonnassa alettiin käyttää käsitteitä "fiksu tapa" ja happohyökkäyskello. 1980-luvun Jenkki-tuotteita olivat pehmeä Yammy Jenkki, Neon Jenkki, kanelinmakuinen Cinnamon Jenkki sekä musta salmiakinmakuinen purukumi. Avaruudesta nimensä olivat saaneet Avaruus Jenkki, Kuukivi Jenkki, Meteoriitti Jenkki ja Komeetta Jenkki. Vuodesta 1987 kaikki Jenkit ovat olleet ksylitolipurukumeja, eli niiden päämakeuttajana on ksylitoli. Suomen Hammaslääkäriliitto tunnusti ksylitolin erikoisaseman muiden sokerittomien makeutusaineiden rinnalla vuonna 1988. Xylitol-Jenkki sai luvan käyttää Suomen Hammaslääkäriliiton ksylitolisuositusta, sillä eräässä väitöskirjassa oli tutkittu koululaisten hammasmädän ehkäisyä ksylitolipurukumin avulla. Tutkimustulokset olivat osoittaneet, että ksylitolipurukumin säännöllinen käyttö oli vähentänyt hampaiden reikiintymistä.
1990-luku
1990-luvulla Jenkki toi markkinoille uudelleen suljettavat purkkapussit.
Xylitol-Jenkin menestyksen siivittämänä Leaf kehitti vuonna 1993 täysksylitolipurukumin. Täysksylitolipurukumi ehkäisee hampaiden reikiintymistä ja korjaa jo alkaneita kiillevaurioita. Pitkäaikaisissa kliinisissä tutkimuksissa on todistettu äidin täysksylitolipurukumin syömisen ehkäisevän hampaiden reikiintymistä aiheuttavan kariesbakteerin tarttumista vanhemmasta lapseen. Lisäksi täysksylitolipurukumin säännöllinen käyttö ehkäisee pienten lasten välikorvantulehduksia.
Vuonna 1995 Xylitol-Jenkki täytti 20 vuotta. Samaan aikaan samaan ikään pääsi myös toinen turkulainen: Saku Koivu esiintyi purkkamainoksissa, joiden teksteissä puhuttiin "suomalaisesta koivusta täynnä ksylitolivoimaa". Seuraavana vuonna käynnistettiin Saku Koivun ksylitolikoulu, jonka tavoitteena oli lisätä koululaisten tietoa ksylitolista. Koivun slogan oli "Hyvät hampaat pelaavat pitkään".
2000-, 2010- ja 2020-vuosikymmenet
Vuonna 2000 XyliFresh (nyk. Jenkki Professional) hyväksyttiin Suomen ensimmäiseksi terveysvaikutteiseksi elintarvikkeeksi.
Vuonna 2009 täysksylitolipurukumi sai virallisen aseman koko EU:n alueella.
Keväällä 2011 Jenkki järjesti 60-vuotisjuhlan kunniaksi kilpailun, jossa etsittiin uutta tähtilaulajaa Jenkin juhlavuoden biisille. 800 osallistujaa latasi nettiin videoitaan, ja yleisön avustuksella valittiin Jenkki Records -kilpailun voittajaksi 21-vuotias rap-artisti TunnotOn. Myös Turun museokeskus huomioi juhlavuoden Jenkki-näyttelyllä Turun kauppahallissa.
Syksyllä 2021 Cloetta toi markkinoille uuden Jenkki Plus -maun: C- ja B6-vitamiinia sisältävän Sitruuna-Eukalyptuksen. Myös muut Jenkki Plus -purukumit sisältävät pieniä määriä erilaisia vitamiineja.
Tuoteperhe
Jenkki-tuoteperheessä on useita eri makuja ja pakkauskokoja, kuten Jenkki Professional (aiemmin XyliFresh). Kaikki Jenkki-purukumit sisältävät hampaiden kannalta riittävän määrä ksylitolia. Paras hyöty ksylitolista saadaan tutkimusten mukaan, kun sitä nautitaan vähintään 5 grammaa päivässä.
Keväällä 2022 Jenkki-tuoteperheessä oli neljä tuoteryhmää:
Xylitol Jenkki
Xylitol Jenkki oli maailman ensimmäinen ksylitolilla makeutettu purukumi. Vuonna 1993 Leaf kehitti täysksylitolipurukumin, joka tunnetaan nykyään nimellä Jenkki Professional. Täysksylitolipurukumi sisältää asesulfaami K -makeutusainetta (E950), joka pidentää purukumin maun kestoa ja löytyy tuotteen ainesosaluettelosta nimellä arominvahvenne. Pakkausmerkintä on elintarvikelainsäädännön mukainen. Jenkki Professional 100% XYLITOL -merkityt purukumit on makeutettu ainoastaan ksylitolilla.
Historiallinen museo (Tukholma)
thumb|260px|Museorakennus. Historiallinen museo on Tukholman Östermalmilla toimiva Ruotsin valtion museo, joka esittelee nykyisen Ruotsin alueelta tehtyjä arkeologisia löytöjä sekä ruotsalaista kirkkotaidetta. Se on Ruotsin suurimpia museoita. Museon kokoelmat käsittävät yli kymmenen miljoonaa esinettä ja ne kuuluvat Pohjois-Euroopan suurimpiin kulttuurihistoriallisiin kokoelmiin.
Aiheesta muualla
59.33444°N, 18.09056°W
Kylätappelu
Kylätappelu tarkoittaa kahden eri kylistä olevan miesjoukon tappelua. Ne olivat ennen vanhaan kansanomaisissa kyläyhteisöissä tiettyihin sosiaalisiin käyttäytymisnormeihin liittynyt yleinen ilmiö. Kylätappelut olivat usein nuorten miesten järjestämiä ja säätelemiä sosiaalisia tapahtumia yöjuoksun ja jumin häiden tavalla. Nuorisoporukat ovat tapelleet ja nuoret ovat käyneet yöjalassa myös spontaanisti, mutta järjestäytynyt yöjuoksu sekä järjestetyt kylätappelut kuuluivat mannereurooppalaiseen kyläkulttuuriin, joka levisi Suomeen uudella ajalla. Suomessa niitä esiintyi erityisesti Suomen lounaisosissa, Etelä-Pohjanmaalla ja Etelä-Karjalassa. Ajan saatossa tappelut yleistyivät rajusti, erityisesti 1800-luvun loppupuolella, jolloin kuuluisia olivat muun muassa Pohjanmaan kuulut puukkojunkkarit eli häjyt. Kulttuuri-ilmiönä järjestäytyneet kylätappelut eivät ehtineet levitä laajasti Sisä- ja Pohjois-Suomeen ennen talonpoikaiskulttuurin murrosta 1800- ja 1900-lukujen vaihteessa, jolloin perinne oli jo katoamassa.
Neuillyn rauhansopimus
Neuillyn rauhansopimus (tai Neuilly-sur-Seinen rauhansopimus) tehtiin 27. marraskuuta 1919 keskusvaltoihin kuuluneen Bulgarian kanssa, jolloin se menetti alueita Jugoslavialle, Romanialle ja Länsi-Traakian Kreikalle. Bulgarian armeija rajattiin 20 000 mieheen.
Sopimus
200px|thumb|vasen|Bulgarian pääministeri [[Aleksandăr Stambolijski allekirjoittamassa sopimusta.]] Neuillyn rauhansopimus sai nimensä Pariisin Neuilly-sur-Seinen kaupunginosan mukaan, jossa sopimus allekirjoitettiin 27. marraskuuta 1919 Pariisin rauhankonferenssin aikana. Konferenssin tarkoituksena oli määrätä keskusvalloille langetetut korvaukset ja rajamuutokset. Neuillyn sopimus koski tältä osin Bulgariaa. Länsi-Traakiasta tehtiin ympärysvaltioiden protektoraatti ja se annettiin sittemmin vuonna 1920 Kreikalle San Remon konferenssissa. Bulgarian länsirajalta liitettiin neljä pientä erillistä aluetta Jugoslavian kuningaskuntaan. Bulgarian sodan aikana itseensä liittämä Etelä-Dobrudzha annettiin takaisin Romanialle. Yhteensä Bulgaria menetti 8 690 neliökilometriä maa-alueitaan naapureilleen. Se velvoitettiin myös maksamaan korvauksia ympärysvalloille 2 250 miljoonan kultafrangin edestä, joka piti maksaa 37 vuoden kuluessa. Bulgarian armeijaa pienennettiin, mutta se sai pitää 20 000 vapaaehtoista sotilasta, 10 000 santarmia ja 3 000 rajavartijaa.
Seuraukset
240px|thumb|Sopimuksen vastainen mielenosoitus vuonna 1929. Suurta sotakorvaussummaa pienennettiin myöhemmin. Vuonna 1923 summa alennettiin 500 miljoonaan ja korvauksista luovuttiin kokonaan vuonna 1932. Bulgaria menetti taloudellisesti tärkeän yhteytensä Egeanmerelle ja vaikka sopimuksessa sille taattiin taloudellinen yhteys merelle, ei sopimus selventänyt miten se käytännössä toteutettaisiin. Sopimus synnytti myös suuren pakolaisvirran Bulgariaan luovutetuilta alueilta ja näiden hoito rasitti jo ennestään kärsinyttä maata.
Borisov Arena
Borisov Arena on jalkapallostadion, joka sijaitsee Barysaussa Valko-Venäjällä. Stadion otettiin käyttöön vuonna 2014 ja sen yleisökapasiteetti on 13 126. Se toimii jalkapalloseura FK BATE Borisovin kotikenttänä.
808 State
808 State on vuonna 1987 Manchesterissa perustettu brittiläinen house-musiikkikokoonpano. Yhtye sai nimensä Roland TR-808 -rumpukoneen mukaan. 808 State tunnetaan yhtenä acid house -musiikkityylin pioneerina. Sen alkuperäisjäseniä olivat Graham Massey, Martin Price ja Gerald Simpson, joka on tullut myöhemmin tunnetuksi A Guy Called Gerald -projektistaan. Aphex Twin on listannut yhtyeen esikoisalbumin Newbuild vuodelta 1988 erääksi tärkeimmistä innoittajistaan. Yhtyeen tunnetuin kappale on "Pacific State" lukuisine versioineen vuoden 1989 albumilta Quadrastate.
Don’t Phunk with My Heart
Don't Phunk with My Heart (sensuroituna Don't Mess with My Heart) on yhdysvaltalaisyhtye The Black Eyed Peasin kappale heidän neljänneltä, Monkey Business-studioalbumilta. Kappaleen sanoittivat yhtyeen jäsenet will.i.am ja Fergie yhdessä George Pajonin Jr.:n ja Printz Boardin kanssa; will.i.am myös tuotti sekä suunnitteli kappaleen. Kappale sisältää samanlaisuuksia esimerkiksi kahdessa 1970-luvulla julkaistussa Hinduelokuvassa, Apradhissa (1972) ja Donissa (1978) käytetyn kappaleen kanssa. Kappale julkaistiin yhtyeen Monkey Business-albumin ensimmäisenä singlenä Yhdysvaltain CHR-radiokanavilla 12. huhtikuuta 2005.
Al-Karak
Al-Karak eli Kerak on kaupunki Jordaniassa. Kaupunki sijaitsee noin 20 kilometrin päässä Kuolleenmeren rannikosta ja se tunnetaan esimerkiksi ristiretkien aikaisesta Kerakin linnasta. Kaupungin asukasluku oli vuonna 2020 36 466 ja asukkaisiin kuului muslimeja, sekä kristittyjä.
Maantiede
thumb|vasen|Näkymää kaupunkiin. Al-Karak sijaitsee Jordanian keskiosan länsiosassa Wadi Al-Karakin varrella. Kuollutmeri sijaitsee noin 24 kilometriä kaupungista länteen. Al-Karakin korkeus merenpinnasta on noin 950 metriä.
Historia
thumb|vasen|Tuolloinen pääkatu valokuvassa vuodelta 1905. Kerak eli tuolloinen Kir-Moab oli aikanaan yksi muinaisen Moabin tärkeimmistä kaupungeista. Kir-Moab on saattanut olla jopa koko valtakunnan pääkaupunki. Paikalla on tehty kaivauksia, joissa löydettiin esimerkiksi tiettävästi Moabin kuningas Mesan teettämä Kerakin piirtokirjoitus. Nykyinen nimi Al-Karak eli Kerak on mahdollisesti johdettu aramealaisesta nimestä karkha, joka tarkoittaa yksinkertaisesti kaupunkia. Ptolemaios käyttää paikasta nimeä Charachmovα (Χαραχμωβα). Paikan mainitsee myös Madaban kartta ja Stefanos Byzantionlainen.
Al-Karak katoaa myöhemmin pitkähköksi aikaa historiallisista lähteistä. Sitä ei mainita lainkaan esimerkiksi muslimien valloitusretkien yhteydessä. Paikasta tuli kuitenkin jälleen hyvin tärkeä ristiretkien aikana, kun Jerusalemin kuningas Fulk rakennutti voimakkaan Kerakin linnan vuonna 1142. Linna hallitsi vanhaa muslimien pyhiinvaellusreittiä Syyrian Damaskoksesta, sekä yhteyksiä Egyptistä Syyriaan. Erityisiä hankaluuksia muslimien kannalta tuotti linnan myöhempi haltija Renaud de Châtillon, joka johti uhkaavaa mutta lopulta epäonnistunutta sotaretkeä vielä etelämmäksi kohti Arabian niemimaata. 1170-luvulta lähtien Nur al-Din ja Salah al-Din (eli Saladin) yrittivät tässä epäonnistuen vallatta linnaa. Tässä onnistuttiin vasta vuonna 1188. Myöhemmin aluetta hallitsivat eri aijubidien ruhtinaat, sekä mamelukit. Mamelukkien kaudella Al-Karak oli hallinnollisen alueen (mamlaka) keskus.
Al-Karak oli menettänyt strategisen asemansa osmanien valtakunnan kaudella. He rakennuttivat kuitenkin paikalle useita hallinnollisia rakennuksia vuonna 1893. Olot eivät olleet täysin rauhalliset. Vuonna 1911 oli puhjennut esimerkiksi verotuksen ja asevelvollisuuden vastainen Karakin kapina. Yhdistyneen kuningaskunnan saatua alueen hallintaansa ensimmäisen maailmansodan jälkeen perustettiin Transjordania. Al-Karak oli Ajlunin ja al-Saltin ohella yksi alueelle muodostetun kolmen hallinnollisen alueen keskus. Transjordania itsenäistyi myöhemmin nykyisenä Jordaniana. Joulukuussa 2016 asemiehet iskivät kaupunkiin surmaten 13 ja haavoittaen 44 maan pahimmassa terrori-iskussa kymmeneen vuoteen.
Väestö
thumb|Katukuvaa. Al-Karakin asukasluku oli vuonna 2020 36 466. Vuoden 2004 arvion mukaan vastaava lukema oli 20 280. Kaupungin asukkaat ovat muslimeja ja kristittyjä. Kaupungin kristityt kuuluvat ortodoksiseen ja katoliseen kirkkoon.
Vlci Žilina
Slovakian Extraliigan Mestaruudet: 1 (2006)
MsHK Žilina pelasi European Champions Cupissa samassa lohkossa HPK:n ja Sparta Prahan kanssa vuonna 2007.
NHL- ja WHA-pelaajat
200px|thumb|right|Kaudella [[NHL-kausi 2016–2017|2016–2017 Boston Bruinsissa debytoinut Peter Cehlárik on ensimmäinen ja toistaiseksi ainoa MsHK Žilinan kasvatti NHL:ssä.]]
Sisäenergia
Sisäenergiaa ei voi luoda tai hävittää, jos järjestelmä ja sen ympäristö otetaan huomioon. Tämä periaate on termodynamiikan ensimmäinen pääsääntö ja sen voi kiteyttää:
Energian siirtyminen järjestelmän ja ympäristön välillä
Termodynamiikassa järjestelmä on tutkimuksen kohteena oleva osa (kuten reaktioastia) kokonaisuutta ja ympäristö on kaikki muu järjestelmän ulkopuolella. Termodynamiikassa energian siirtymistavassa järjestelmän ja ympäristön välillä on sekä lämmöllä että työllä tärkeä rooli: